32012D0388
L 187/38
SLUŽBENI LIST EUROPSKE UNIJE
16.07.2012.
ODLUKA VIJEĆA 2012/388/ZVSP
od 16. srpnja 2012.
o izmjeni Odluke 2010/231/ZVSP o mjerama ograničavanja protiv Somalije
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 26. travnja 2010. donijelo Odluku 2010/231/ZVSP (1).
(2)
Odbor za sankcije Vijeća sigurnosti osnovan na temelju Rezolucije Vijeća sigurnosti Ujedinjenih naroda (UNSCR) 751 (1992.) u vezi Somalije („Odbor za sankcije”) je 17. veljače 2012. ažurirao popis osoba, skupina i subjekata koji podliježu mjerama ograničavanja.
(3)
Vijeće sigurnosti Ujedinjenih naroda je 22. veljače 2012. usvojilo UNSCR 2036 (2012.) kojom je odlučeno da države članice poduzimaju potrebne mjere kako bi spriječile izravni ili neizravni uvoz ugljena u Somaliji, neovisno o tome je li takav ugljen potječe iz Somalije.
(4)
Odluku 2010/231/ZVSP bi, stoga, trebalo izmijeniti na odgovarajući način,
DONIJELO JE OVU ODLUKU:
Članak 1.
U Odluku 2010/231/ZVSP umeće se sljedeći članak:
„Članak 1.a
1. Zabranjuje se izravni ili neizravni uvoz, kupnja ili prijevoz ugljena iz Somalije, neovisno o tome je li takav ugljen potječe iz Somalije.
Unija poduzima mjere potrebne za određivanje odgovarajućih predmeta koji trebaju biti obuhvaćeni ovom odredbom.
2. Zabranjuje se izravno ili neizravno financiranje ili pružanje financijske pomoći, kao i osiguranja i reosiguranja, povezanog s uvozom, kupnjom ili prijevozom ugljena iz Somalije.”.
Članak 2.
Osobe navedene u Prilogu ovoj Odluci dodaju se na popis osoba određen u odjeljku I. Priloga Odluci 2010/231/ZVSP.
Članak 3.
Ova Odluka stupa na snagu na datum objave u Službenom listu Europske unije.
Sastavljeno u Bruxellesu 16. srpnja 2012.